หมายจับไล่ล่า อัดถั่วดำ1ขวบตาย
ฝีมือพี่เลี้ยงหนุ่มวัย38 อ้างกับแม่ตกเตียงดับ,สาวคาราโอเกะไม่มีเวลาเลี้ยงลูกชายวัยขวบเศษ มอบให้หนุ่มคนรู้จักกันที่อาสารับไปเลี้ยงดูแทน ทุกครั้งที่กลับมาส่งมีแต่รอยเขียวช้ำ ตอนแรกเข้าใจว่าเป็นเพราะความซุกซนของเด็กเลยไม่สนใจ ล่าสุด ชายคนที่เลี้ยงดูโทร.มาบอกว่าลูกตกเตียงตายรีบตามไปที่ รพ.หัวใจแทบสลายเมื่อพบแต่ร่างไร้วิญญาณของลูกน้อยมีรอยแผลที่ศีรษะและลำตัว แถมทวารหนักมีร่องรอยถูกล่วงละเมิด ส่วนหนุ่มคนเลี้ยงหลบหนีไปจนศาลออกหมายจับ,หนูน้อยตายอย่างมีเงื่อนงำรายนี้ เปิดเผยเมื่อเวลา 14.00 น. วันที่ 5 เม.ย. นางมน (นามสมมติ) อายุ 35 ปี บ้านเดิมอยู่ที่ จ.พิจิตร ทำงานเป็นสาวเสิร์ฟร้านคาราโอเกะแห่งหนึ่งในตัวเมืองภูเก็ตหอบลูกสาววัย 3 ขวบ พร้อมเพื่อนร่วมงานเข้าร้องขอความเป็นธรรมกับศูนย์พึ่งพา รพ.วชิระภูเก็ต เพื่อให้ช่วยตรวจสอบการเสียชีวิตอย่างมีเงื่อนงำของ ด.ช.บอย (นามสมมติ) ลูกชายอายุขวบเศษที่เสียชีวิตเมื่อคืนวันที่ 3 เม.ย.ที่ผ่านมา ขณะนี้ศพตั้งบำเพ็ญกุศลที่วัดโฆษิตวิหาร ถนนเทพกระษัตรี ต.ตลาดใหญ่ อ.เมืองภูเก็ต,นางมนได้เล่าถึงรายละเอียดทั้งน้ำตาว่ามีลูก 2 คน คนโตเป็นหญิงวัย 3 ขวบ คนเล็กเป็นเด็กชายวัยขวบเศษ ภายหลังตนทำงานจนไม่มีเวลาเลี้ยงลูกทั้งสองคน และได้รู้จักกับนายสมศักดิ์ ยะก๊บ อายุ 38 ปี เป็นชาว จ.นราธิวาส และเป็นแฟนกับเพื่อนสาวที่รู้จักกัน โดยนายสมศักดิ์อาสารับ ด.ช.บอยไปเลี้ยงให้ที่ห้องพักในโรงแรมแห่งหนึ่งย่าน ถนนปฏิพัทธ์ ต.ตลาดใหญ่ อ.เมืองภูเก็ต ไปนานครั้งละ 1 สัปดาห์หรือ 2-3 วัน จากการสังเกตแต่ละครั้งที่ ด.ช.บอยกลับมาจะมีอาการหวาดกลัวและมีรอยเขียวช้ำไปทั้งตัว ตอนแรกเข้าใจเป็นแผลที่อาจเกิดจากการซุกซนของเด็กจึงไม่ได้สนใจ,แม่ผู้สูญเสียลูกกล่าวอีกว่า กระทั่ง 1 สัปดาห์ก่อนเกิดเหตุ นายสมศักดิ์ได้มารับลูกชายไปเลี้ยงอีกแต่พอลูกชายเห็นนายสมศักดิ์ถึงกับมีอาการหวาดผวาและร้องไห้ แต่ด้วยความเป็นเด็กไม่สามารถพูดได้เลยไม่รู้ว่าลูกชายหวาดกลัวอะไรจึงมอบลูกให้ไปกับนายสมศักดิ์ กระทั่งดึกวันที่ 3 เม.ย.ขณะที่ตนทำงานอยู่ที่ร้านคาราโอเกะ นายสมศักดิ์ได้โทรศัพท์มาหาบอกว่า ให้ทำใจดีๆ ลูกชายตกเตียงเสียชีวิตและนำศพลูกไปส่งที่ รพ.วชิระภูเก็ตแล้ว รีบตามไปที่ห้องฉุกเฉินของ รพ.แทบใจสลายเมื่อพบร่างของลูกนอนนิ่งอยู่บนเตียงคนไข้พร้อมต่อว่านายสมศักดิ์อย่างรุนแรง จากนั้นนายสมศักดิ์ก็หายตัวไป,ต่อมา ร.ต.ท.รณภูมิ เพิ่มพูน พนักงานสอบสวน สภ.เมืองภูเก็ต รับแจ้งมาร่วมชันสูตรศพ เบื้องต้นพบบาดแผลที่บริเวณศีรษะ ตามร่างกายมีร่องรอยเขียวช้ำหลายแห่งคล้ายถูกทุบตีอย่างรุนแรง บริเวณทวารหนักมีร่องรอยบางอย่างผิดปกติคล้ายถูกล่วงละเมิด โดยเจ้าหน้าที่ตำรวจได้นำศพส่งผ่าชันสูตรที่นิติเวช รพ.สุราษฏร์ธานีและนำศพกลับในวันที่ 4 เม.ย.มาตั้งสวดอภิธรรมที่วัดโฆษิตวิหาร อ.เมืองภูเก็ต ส่วนผลพิสูจน์ศพอย่างเป็นทางการยังไม่ออก,ฉันขอยืนยันว่าจะเอาผิดกับคนที่ทำร้ายหรือทำลูกชายฉันตายให้ถึงที่สุด ที่ผ่านมานึกไม่ถึงเลยว่าเขาจะมีพฤติกรรมโหดร้ายขนาดนี้ คิดว่าเขารักลูกเราหรือเอ็นดูลูกเราจริงๆ ไม่คิดว่าจะเอาไปทำมิดีมิร้ายอย่างอื่นจนถึงแก่ความตาย และไม่เชื่อว่าลูกชายจะตกเตียงจนถึงแก่ความตาย แต่สิ่งที่น่าเศร้าและเสียใจเป็นอย่างมากเมื่อมารู้ว่าลูกชายอาจถูกล่วงละเมิดทางเพศด้วย นางมนกล่าวทั้งน้ำตา,ด้าน พ.ต.อ.เศียร แก้วทอง พนักงานสอบสวนผู้ทรงคุณวุฒิ สภ.เมืองภูเก็ตได้กล่าวว่า หลังเกิดเหตุพนักงานสอบสวนได้สอบปากคำพยานและประมวลเหตุการณ์เชื่อว่าการตายของ ด.ช.บอยเกิดจากการถูกทำร้าย จึงเสนอศาลอนุมัติหมายจับนายสมศักดิ์ ขณะนี้ศาลได้อนุมัติออกหมายจับนายสมศักดิ์ ยะก๊บ อายุ 38 ปี ภูมิลำเนาเดิมอยู่ จ.นราธิวาสแล้วในข้อหาทำร้ายร่างกายผู้อื่นจนเป็นเหตุให้ผู้อื่นถึงแก่ความตายแล้ว พร้อมสั่งการให้ พ.ต.ท.สมศักดิ์ ทองเกลี้ยง สว.สส.สภ.เมืองภูเก็ต และชุดสืบสวน ออกติดตามตัวนายสมศักดิ์มาดำเนินคดีอย่างเร่งด่วน ส่วนผลการชันสูตรศพอย่างเป็นทางการต้องใช้เวลาอีกหลายวัน อย่างไรก็ตาม ถ้าแพทย์วินิจฉัยหรือลงความเห็นเพิ่มเติมจากเดิมที่อาจเกี่ยวข้องกับการล่วงละเมิดทางเพศจะมีการแจ้งข้อหาเพิ่มต่อไป
สาวคาราโอเกะไม่มีเวลาเลี้ยงลูกชายวัยขวบเศษ มอบให้หนุ่มคนรู้จักกันที่อาสารับไปเลี้ยงดูแทน ทุกครั้งที่กลับมาส่งมีแต่รอยเขียวช้ำ ตอนแรกเข้าใจว่าเป็นเพราะความซุกซนของเด็กเลยไม่สนใจ ล่าสุด ชายคนที่เลี้ยงดูโทร.มาบอกว่าลูกตกเตียงตาย
ข่าวหน้า1,พี่เลี้ยงหนุ่ม,เด็กชาย,ภูเก็ต,ตายอย่างมีเงื่อนงำ,อ้างตกเตียง,สมศักดิ์ ยะก๊บ,ผิดปกติ,ล่วงละเมิด